section_heading: Razvoj serije
paragraph_text: 2008. godine HBO je odobrio snimanje pilot epizode, iako tada još uvijek kompletna sezona nije bila odobrena. Simon je u početku zamislio da će pilot epizodu snimiti 2008., a nastavak sezone 2009. godine. Serija se planirala snimiti na stvarnim lokacijama i na taj način podignuti ekonomiju New Orleansa. Međutim, pilot epizoda se počela snimati u New Orleansu tek 9. ožujka 2009. godine. Dobitnica mnogih priznanja, poljakinja Agnieszka Holland režirala je prvu epizodu. Holland je već ranije radila s kreatorima serije na Žici, režirajući tri epizode. Nakon što je pilot epizoda snimljena, HBO je odobrio kompletnu sezonu od novih 9 epizoda.